          								Anexa nr.2
     					 la Hotărârea Consiliului Județean Bistrița-Năsăud
 							nr. 120 din 24.09.2014
   

                                                            
    Consiliul Judeţean                      	  Centrul Județean pentru Cultură
      Bistriţa-Năsăud 	                                 	      Bistriţa-Năsăud                
 Nr. ___ din ____ 2014	            		  Nr. ___ din ____2014



PROTOCOL DE PREDARE-PRIMIRE
încheiat azi ……………………………

 Între:
I.Părţile:

Judeţul Bistriţa – Năsăud, prin Consiliul Judeţean Bistriţa-Năsăud cu sediul în municipiul Bistriţa, str. Piaţa Petru Rareş, nr. 1-2, cod fiscal 4347550, cont nr. RO95TREZ10124510220XXXXX deschis la Trezoreria Bistriţa, reprezentat prin Preşedinte EMIL RADU MOLDOVAN şi Director executiv ec.TINIŞ VIOREL, în calitate de PREDĂTOR,
şi
  Centrul Județean pentru Cultură Bistrița-Năsăud cu sediul în municipiul Bistriţa, str. Gen. Grigore Bălan nr.11, cod fiscal 4347763, reprezentată prin Manager ȚĂRMURE GAVRIL, în calitate de PRIMITOR,
     
  II. Obiectivul protocolului
    
Art.1. În baza Hotărârii  Consiliului  Judeţean  nr. …… din …………… privind darea în administrarea Centrului Județean pentru Cultură Bistrița-Năsăud a imobilului Vila nr. 1, situat în orașul Sângeorz-Băi, str. Trandafirilor nr. 13A, aflat în domeniul public al județului Bistrița-Năsăud, reprezentantul Consiliului Judeţean, …………………………… a predat reprezentantului  Centrului Județean pentru Cultură Bistriţa-Năsăud, dna/dl …………………………………………………… imobilul înscris în C.F. nr. 27518 Sângeorz-Băi, Nr. cadastral 27518-C1,compus din: Construcție, în regim de înălțime P+1E+M (parter: 6 camere, 2 băi, hol; etaj: 7 camere, living, 2 băi, și 3 terase; mansardă: 4 camere, baie, hol) suprafața construită la sol de 300mp; teren aferent în suprafață de 601mp; înscris în C.F. nr. 27518 Sângeorz-Băi, Nr. cadastral 27518, conform Anexei nr.1 care face parte integrantă din  hotărârea sus menţionată.
Art.2. (1) Centrul Județean pentru Cultură Bistrița-Năsăud va înregistra separat în contabilitate și în aplicația de mijloace fixe bunul imobil din domeniul public al județului şi preluat în administrare.
	  (2)	Administratorul va comunica toate modificările survenite la valorea de inventar a bunurilor publice aflate în administrare, la momentul efectuării lor.
          (3) La sfârşitul fiecărui an bugetar, când va efectua inventarierea patrimoniului public primit în administrare, Complexul Muzeal Bistriţa-Năsăud va transmite câte un exemplar din listele de inventariere Consiliului Judeţean Bistriţa-Năsăud.
Art.3. Întrucât imobilul dat în administrare se află într-o stare avansată de degradare și prezintă pericol de prăbușire, Centrul Județean pentru Cultură Bistrița-Năsăud va lua, în regim de urgență, toate măsurile necesare pentru împrejmuirea acestuia astfel încât să fie asigurată delimitarea fizică și securitatea imobilului.
Art.4. Pentru stoparea procesului de degradare a construcției și protejarea acesteia, administratorul va asigura, în regim de urgență, măsuri de evitare a surselor potențiale de umiditate, prin înlocuirea în totalitate a șarpantei putrezite cu o șarpantă ușoară, provizorie și a jgheaburilor și burlanelor.
Art.5. Administratorul va întreprinde toate demersurile necesare în vederea redării funcționalității imobilului și transformării acestuia în ”Centru de rezidență pentru creatorii de artă contemporană, artă tradițională și meșteșuguri”.

 	III. Alte prevederi:

Art.6. Centrul Județean pentru Cultură Bistrița-Năsăud va exploata imobilul dat în administrare, respectând regimul juridic al monumentelor istorice, în următoarele condiţii:
(1) Va obține avizele prevăzute de lege pentru toate lucrările:
- de cercetare, construire, extindere, reparare, consolidare, conservare, restaurare, amenajare peisagistică, precum și orice alte lucrări care modifică substanța sau aspectul imobilului, inclusiv reparațiile curente, lucrările de întreținere și iluminarea interioară și exterioară de siguranța și decorativă;
- amplasarea de împrejmuiri, construcții de protecție, piese de mobilier fix, de panouri publicitare, firme, sigle sau orice fel de însemne pe și în imobil.
(2) Va asigura executarea tuturor intervențiilor asupra imobilului, numai de către persoane fizice sau juridice atestate în acest sens, numai cu acordul proprietarului, specificându-se în contracte condițiile și termenele de execuție cuprinse în avizele de specialitate;
(3) Va respecta prescripţiile, normativele tehnice şi reglementările în vigoare la proiectarea, respectiv la executarea lucrărilor de orice natură care se realizează la acest bun precum şi la recepţionarea acestora;
(4) Va asigura montarea și întreținerea însemnului și sigla "Monument  istoric";
 	(5) Va asigura paza  și protecția imobilului, în condițiile legii și a obligaţiei privind folosinţa monumentului istoric, astfel încât să se prevină producerea oricărui accident;
(6) Va lua măsurile necesare pentru eliminarea deșeurilor de orice  categorie de pe teren pentru asigurarea unui nivel de igenizare corespunzător;
 (7) Va respecta condiţiile impuse de natura bunului imobil cu regim special, condiţiile de siguranţă în exploatarea, protecţia mediului, condiţiile privind folosirea şi conservarea patrimoniului, condițiile pentru apărarea împotriva incendiilor;
(8) Va folosi spaţiile conform instrucţiunilor de exploatare prevăzute în cartea tehnică a construcţiei;
(9) Va asigura, în condiţiile legii, accesul specialiştilor desemnaţi de Ministerul Culturii şi Cultelor sau de direcţiile pentru cultură, culte şi patrimoniul cultural naţional, în vederea constatării stării de conservare sau pentru efectuarea de cercetări, inclusiv arheologice, de expertizare a monumentelor istorice şi pentru operaţiunile de evidenţă, astfel încât să nu se producă daune bunurilor primite în administrare ;
(10) Va asigura pe propria răspundere condiţii corespunzătoare de vizitare, fotografiere, filmare, reproducere şi de publicitate pentru imobilul monument istoric primit spre administrare.
Art.7. Imobilul dat spre administrare se află într-o stare generală de conservare foarte proastă, cu un grad ridicat de degradare și eroziune. Prezintă risc iminent de prăbușire. Instalațiile interioare electrice de iluminat, securitate, sanitare și termice sunt dezafectate. Clădirea nu este funcțională, este părăsită și devastată.
Protocolul s-a încheiat în 2 (două) exemplare, câte unul pentru fiecare parte.

             PREDĂTOR:                                       	   PRIMITOR:

        Consiliul Judeţean                      		Centrul Județean pentru Cultură
          Bistriţa-Năsăud 	                              		   Bistriţa-Năsăud  
             Președinte,                                          	        Manager,

